UMI ปิดพุ่ง 8% คาดเก็งกำไร รับอานิสงส์น้ำท่วม หนุนดีมานด์วัสดุซ่อมแซมบ้าน
UMI ปิดพุ่ง 8% ราคาแตะ 1.72 บ. ด้วยมูลค่าซื้อขาย 313.79 ลบ. คาดนักลงทุนเข้าซื้อเก็งกำไร รับอานิสงส์น้ำท่วม หนุนความต้องการซื้อวัสดุซ่อมบ้านเรือน หลังน้ำลด
UMI ปิดพุ่ง 8% ราคาแตะ 1.72 บ. คาดเก็งกำไร รับอานิสงส์น้ำท่วม หนุนความต้องการซื้อวัสดุซ่อมบ้านเรือน หลังน้ำลด
29 ก.ย. 2564

ผู้สื่อข่าวรายงานว่า ราคาหุ้น บริษัท สหโมเสคอุตสาหกรรม จำกัด (มหาชน) หรือ UMI ปิดตลาดวันนี้ที่ระดับ 1.72 บาท บวก 0.13 บาท หรือ 8.18% สูงสุดที่ 1.94 บาท ต่ำสุดที่ 1.56 บาท ด้วยมูลค่าซื้อขาย 313.79 ล้านบาท

โดยนายวิจิตร อารยะพิศิษฐ นักกลยุทธ์การลงทุน บล.เมย์แบงก์กิมเอ็ง (ประเทศไทย) กล่าวว่า ราคาหุ้น UMI วันนี้ปรับตัวขึ้นไปแรง คาดว่าจะเป็นการเล่นเก็งกำไรของนักลงทุนใน Theme ของสถานการณ์น้ำท่วม ทำให้หุ้นในกลุ่มวัสดุก่อสร้างได้รับผลบวกจากการบูรณะซ่อมแซมทั้งถนนและบ้านเรือนกันหลังน้ำลดแล้ว โดยก่อนหน้านี้ก็มีการเล่นเก็งกำไรหุ้น บมจ.ทิปโก้แอสฟัลท์ (TASCO) ไปบ้างแล้ว
อย่างไรก็ดี ต้องติดตามว่าในความเป็นจริงจะขายของได้มากขึ้นจริงหรือไหม เพราะเหตุการณ์น้ำท่วมทำให้ร้านค้าวัสดุก่อสร้างก็ต้องปิดไปด้วยยังขายไม่ได้ แต่นักลงทุนได้คาดหวังผลบวกทำให้มีการเล่นเก็งกำไรกันก่อน